b'\n_START_ARTICLE_\nRubikovo ma\xc5\xa1\xc4\x8devanje\n_START_PARAGRAPH_\nRubikovo ma\xc5\xa1\xc4\x8devanje je 4\xc3\x974\xc3\x974 razli\xc4\x8dica zelo popularne mehanske uganke rubikove kocke (3\xc3\x973\xc3\x973), ki jo je izumil P\xc3\xa9ter Sebest\xc3\xa9ny. Prvotno ime za izum naj bi bilo Sebest\xc3\xa9nijeva kocka, vendar se je kmalu pred patentiranjem spremenilo v Rubikovo ma\xc5\xa1\xc4\x8devanje, da bi privla\xc4\x8dilo navdu\xc5\xa1ence za Rubikovo kocko.\n_START_SECTION_\nZgradba\n_START_PARAGRAPH_\nZa razliko originalne uganke, Rubikovo ma\xc5\xa1\xc4\x8devanje nima stati\xc4\x8dnih (fiksiranih) centrov. Centri, ki jih sestavljajo \xc5\xa1tiri kockice na vsaki strani, se lahko premikajo na druge pozicije. Rubikovo ma\xc5\xa1\xc4\x8devanje se od Rubikove kocke razlikuje tudi po mehanski strukturi - centri drsijo po brazdah v notranji krogli, ki ni vidna, razen \xc4\x8de se kocko razstavi. Kotne in robovne kockice drsijo po tra\xc4\x8dnicah center kockic, zelo podobno kot pri 3\xc3\x973\xc3\x973 razli\xc4\x8dici._NEWLINE_Kocka je zgrajena iz 56 manj\xc5\xa1ih kockic - 24 center kockic, ki ka\xc5\xbeejo samo eno barvo, 24 robovnih kockic, ki ka\xc5\xbeejo dve barvi in 8 kotnih kockic ki ka\xc5\xbeejo tri razli\xc4\x8dne barvne kombinacije._NEWLINE_Ve\xc4\x8dina teh kock ima barvni sestav na slede\xc4\x8d na\xc4\x8din:_NEWLINE_Rumena nasproti bele, rde\xc4\x8da nasproti oran\xc5\xbene in zelena nasproti modre._NEWLINE_Obstajajo tudi kocke z alternativno barvno sestavo, za primer: rumena nasproti zelene in modra nasproti bele (rde\xc4\x8da in oran\xc5\xbena pa se ne spremenita).\n_START_SECTION_\nMetode re\xc5\xa1evanja\n_START_PARAGRAPH_\nZa re\xc5\xa1itev Rubikovega ma\xc5\xa1\xc4\x8devanja ne obstaja posebna metoda, v ve\xc4\x8dini pa se kocko re\xc5\xa1uje tako, da se najprej sestavijo 2x2 centri na pravem mestu, nato poparijo robovi, tako da na  se kocka s premikanjem samo zunanjih ploskev obna\xc5\xa1a kot 3\xc3\x973\xc3\x973 kocka._NEWLINE_Ker se center kockice lahko neodvisno premikajo, je za re\xc5\xa1itev kocke potrebno paziti na pravilno orientacijo. Za orientacijo si lahko pomagamo z robovnimi in kotnimi kockicami, ki nam poka\xc5\xbeejo, katere barve so si sosednje. Ko so centri sestavljeni in na pravem mestu, se lahko za\xc4\x8dne sestavljati skupne robovne kockice, ker ima vsaka svoj identi\xc4\x8den par. Za tem se lahko kocko sestavi po metodah re\xc5\xa1itve za 3x3x3 kocko, vendar zaradi mehanike 4x4x4 kocke lahko pride do edinstvenih postavitev robovnih ali kotnih kockic, kot je prikazano na sliki. Te postavitve se pojavijo na koncu re\xc5\xa1itve, ko naj bi bila kocka po metodi re\xc5\xa1itve za 3x3x3 kocko re\xc5\xa1ena. Take postavitve se re\xc5\xa1i s posebnim algoritmom.\n_START_SECTION_\nRekordi re\xc5\xa1evanja\n_START_PARAGRAPH_\nTrenutni svetovni rekord v re\xc5\xa1evanju na uradnem tekmovanju je 18,25 sekund. Rekord je postavil Sebastian Weyer.'